## Odluka o Obrascu standardne metodologije za procjenu ekološkog učinka

### NN 57/2007 (4.6.2007.), Odluka o Obrascu standardne metodologije za procjenu ekološkog učinka

# VLADA REPUBLIKE HRVATSKE

**1835**

Na temelju članka 27a. Poslovnika Vlade Republike Hrvatske (»Narodne novine«, br.
107/2000 – pročišćeni tekst, 24/2001 i 22/2005), Vlada Republike Hrvatske je na
sjednici održanoj 25. svibnja 2007. godine donijela

## ODLUKU

### O OBRASCU STANDARDNE METODOLOGIJE ZA PROCJENU EKOLOŠKOG UČINKA

I. OPĆA ODREDBA

Ovom Odlukom propisuje se sadržaj Obrasca standardne metodologije za procjenu
ekološkog učinka (u daljnjem tekstu: Obrazac), te postupak podnošenja Obrasca.
Na Obrascu se daje iskaz o procjeni ekološkog učinka, a podnosi se uz prijedloge
uredbi i drugih propisa koje donosi Vlada Repub­like Hrvatske (u daljnjem
tekstu: Vlada), te uz prijedloge zakona koje Vlada predlaže za donošenje
Hrvatskome saboru.

II. SADRŽAJ OBRASCA

Obrazac sadrži: osnovne podatke o predlagatelju i prijedlogu
propisa; iskaz o prepoznavanju i opis učinaka na pojedina područja zaštite
okoliša, kvalitativnu procjenu učinaka, izvješće o procjeni ekološkog učinka;
obrazloženje i odgovor predlagatelja; preporuku i očitovanje o prijedlogu
propisa Ministarstva zaštite okoliša, prostornog uređenja i graditeljstva (u daljnjem tekstu: Ministarstvo),
te datume slanja i primanja Obrasca.

1. PREDLAGATELJ PROPISA

Predlagatelji propisa prema ovoj Odluci jesu središnja tijela državne uprave
(ministarstva, središnji državni uredi i državne uprav­ne organizacije) i
stručne službe Vlade koji pripremaju zakone i druge propise na temelju kojih
nastaju ekološki učinci (u daljnjem tekstu: predlagatelji propisa).
Podaci o predlagatelju propisa navedeni su u Obrascu.

2. OSNOVNI PODACI O PRIJEDLOGU PROPISA

Osnovni podaci o prijedlogu propisa jesu: vrsta propisa za koji se podnosi
Obrazac, naziv propisa i svrha propisa (što se želi postići donošenjem novoga,
odnosno izmjenom postojećega propisa), te brojčana oznaka propisa koju
dodjeljuje Ministarstvo, prilikom podnošenja prijedloga propisa.

3. PREPOZNAVANJE I OPIS UČINAKA NA POJEDINA PODRUČJA ZAŠTITE OKOLIŠA

Ova točka sadrži prepoznavanje i opis učinaka predloženog zakonskog ili
podzakonskog propisa na pojedina područja zaštite okoliša. Pri prepoznavanju i
opisu učinaka odnosi između uzroka (aktivnosti) i učinaka (posljedica) moraju
biti jasno naznačeni. Prepoznavanje i opis ključnih učinaka predloženog
zakonskog ili podzakonskog propisa utvrđuju se za sljedeća područja zaštite
okoliša:
Kakvoća zraka
Kakvoća voda i mora
Kakvoća tla
Klima
Obnovljivi i neobnovljivi prirodni resursi
Biološka i krajobrazna raznolikost
Korištenje zemljišta
Otpad
Buka
Okolišni rizici
Iskorištavanje energije
Industrija
Zdravlje i sigurnost biljnog i životinjskog svijeta
Sigurnost hrane i stočne hrane.

4. KVALITATIVNA PROCJENA UČINAKA

Ova točka sadrži kvalitativnu procjenu učinaka za svako navedeno područje
zaštite okoliša u kojoj mora biti navedeno i iz koje mora biti vidljivo
sljedeće:
– vjerojatnost (mala, srednja ili velika vjerojatnost): vjerojatnost da će
utvrđeni učinak nastupiti (ili obratno, rizik da se učinak ne dogodi);
– hoće li očekivani učinak biti pozitivan ili negativan, ili neizvjestan;
– veličina: značenje učinka (malo, srednje ili visoko).
Važnost učinaka (mala, srednja ili velika) mora se procijeniti i navesti na
osnovi triju navedenih elemenata (od male vjerojatnosti/malog značenja
(veličine)/pozitivno ili negativno do velike vjerojat­nosti/velikog značenja
(veličine)/pozitivno ili negativno) za svaki sektor okoliša.

5. OBRAZLOŽENJE PREDLAGATELJA PROPISA

Predlagatelj propisa, prema potrebi, navodi dodatna obrazloženja, koja nisu
prethodno navedena.
Odgovorna osoba predlagatelja propisa ovjerava iskaz.
U skladu s odredbom članka 27. Poslovnika Vlade Republike Hrvatske, odgovorna
osoba kod predlagatelja je ministar ili držav­ni tajnik kojeg odredi ministar,
državni tajnik središnjeg državnog ureda ili njegov zamjenik, odnosno ravnatelj
državne upravne organizacije ili njegov zamjenik.

6. PREPORUKE MINISTARSTVA ZAŠTITE OKOLIŠA, PROSTORNOG UREĐENJA I GRADITELJSTVA

Ministarstvo navodi primjedbe na podatke i obrazloženja dana u Obrascu, te daje
preporuku.
Odgovorna osoba koja potpisuje preporuku je državni tajnik za zaštitu okoliša.

7. ODGOVOR PREDLAGATELJA PROPISA

Predlagatelj propisa razmatra preporuke Ministarstva, te ih u cijelosti ili
djelomično prihvaća ili odbija. O tome je potrebno napisati odgovor s jasnim
obrazloženjem. Ako predlagatelj propisa prihvaća samo dio preporuka
Ministarstva, dužan je navesti koje preporuke ne prihvaća, te obrazložiti
razloge. Prihvaćaju li se sve preporuke, o toj činjenici potrebno je napisati
kratku suglasnost.
Odgovor predlagatelja propisa mora sadržavati datum i potpis odgovorne osobe.
U skladu s odredbom članka 27. Poslovnika Vlade Republike Hrvatske, odgovorna
osoba kod predlagatelja je ministar ili držav­ni tajnik kojeg odredi ministar,
državni tajnik središnjeg državnog ureda ili njegov zamjenik, odnosno ravnatelj
državne upravne organizacije ili njegov zamjenik.

8. OČITOVANJE MINISTARSTVA ZAŠTITE OKOLIŠA, PROSTORNOG UREĐENJA I GRADITELJSTVA

Ministarstvo daje očitovanje o ekološkom učinku, temeljem podnesenog Obrasca, a
u skladu s člankom 27a. stavkom 4., Poslov­nika Vlade Republike Hrvatske,
Ministarstvo je dužno očitovati se o područjima i razlozima neslaganja.
U skladu s člankom 27. Poslovnika Vlade Republike Hrvatske, odgovorna osoba je
ministar zaštite okoliša, prostornog uređenja i graditeljstva ili državni
tajnik.

9. VEZNA OSOBA PREDLAGATELJA PROPISA

Osnovni podaci o osobi kod predlagatelja propisa su podaci o osobi koja je
zadužena za davanje informacija o sadržaju Obrasca i za komunikaciju s
Ministarstvom.

10. DATUM SLANJA I PRIMANJA OBRASCA

Datumima se evidentira vremenski tijek slanja i primanja Obrasca između
predlagatelja propisa i Ministarstva.

III. POSTUPAK PODNOŠENJA OBRASCA

Predlagatelj propisa je dužan uz prijedlog zakonskog ili podzakonskog propisa
priložiti i ispunjeni Obrazac na kojem podnosi iskaz o procjeni ekološkog učinka
te ga podnijeti na očitovanje Ministarstvu.
Ministarstvo je dužno pregledati i analizirati tekst prijedloga propisa i
Obrasca.
Ako Ministarstvo ima primjedbe, Obrazac se, zajedno s preporukom, elektronskim
putem dostavlja predlagatelju propisa.
Ako nema primjedbi ni preporuka, Ministarstvo daje pozitivno mišljenje na
zakonski ili podzakonski propis uz priloženi Obrazac, te ga dostavlja
predlagatelju propisa.
Predlagatelj propisa je obvezan Vladi, uz prijedlog zakonskog ili podzakonskog
propisa, dostaviti i Obrazac standardne metodologije za procjenu ekološkog
učinka.
Obrazac i upute za ispunjavanje Obrasca sastavni su dio ove Odluke.

IV. ZAVRŠNE ODREDBE

Obrazac se, radi olakšavanja njegova ispunjavanja nalazi na internetskoj
stranici Ministarstva, www.mzopu.hr s koje ga je predlagatelj propisa dužan
preuzeti i ispuniti u zadanom obliku.
Ova Odluka stupa na snagu danom objave u »Narodnim novinama«.

Klasa: 351-01/07-01/05
Urbroj: 5030114-07-1
Zagreb, 25. svibnja 2007.

Predsjednik
**dr. sc. Ivo Sanader**, v. r.

|  |  |  |  |  |  |  |
| --- | --- | --- | --- | --- | --- | --- |
| OBRAZAC STANDARNE METODOLOGIJE ZA PROCJENU EKOLOŠKOG UČINKA | | | | | | |
|  |  |  |  |  |  |  |
| **1. Predlagatelj propisa** | | | | | | |
| Naziv |  | |  |  |  |  |
| Unutarnje ustrojstvo (objava u »Narodnim novinama«) |  | |  |  |  |  |
| **2. Osnovni podaci o prijedlogu propisa** | | | | | | |
| Vrsta propisa |  | |  |  |  |  |
| Naziv propisa |  | |  |  |  |  |
| Svrha propisa |  | |  |  |  |  |
| Brojčana oznaka propisa |  | |  |  |  |  |
| **3. Prepoznavanje i opis ekoloških učinaka na pojedina područja zaštite okoliša** | | | | | | |
| UČINCI NA: | DJELOVANJE | ISKAZ |  | | | |
| Kakvoća zraka | Djeluje li opcija na emisiju kiselih, onečišćivača koje izazivaju eutrofikaciju, fotokemijskih ili drugih štetnih onečišćivača zraka koji bi mogli utjecati na ljudsko zdravlje, poljoprivredu ili građevine ili dovesti do onečišćenja okoliša (npr. onečišćenja tla ili rijeka, itd.)? |  |  | | | |
| Kakvoća voda i mora | Povećava li opcija ili smanjuje kakvoću ili količinu površinskih i podzemnih voda? |  |  | | | |
| Povećava li opcija ili smanjuje kakvoću voda u priobalnim i morskim područjima? |  |
| Utječe li opcija na izvorišta vode za piće u smislu kakvoća i količine? |  |  | | | |
| Utječe li opcija na upravljanje vodnim sustavima? |  |
| Utječe li opcija na mogućnost korištenja voda ili vodnog dobra? |  |
| Mijenja li opcija izloženost opasnosti od poplava? |  |  | | | |
| Kakvoća tla | Djeluje li opcija na zakiseljavanje, kontaminaciju ili salinitet tla, te stopu erozije tla? |  |
| Dovodi li do gubitka raspoloživog tla (npr. kroz izgradnju ili građevinske radove) ili povećava količinu upotrebljivog tla (npr. putem sanacije tla)? |  |  | | | |
| Klima | Utječe li opcija na ispuštanje tvari koje uništavaju ozonski sloj (CFC-a, HCFC-a, itd.) i stakleničkih plinova (npr. ugljičnog dioksida, metana itd.) u atmosferu? |  |  | | | |
| Obnovljivi ili neob­novljivi prirodni resursi | Utječe li opcija na potrošnju obnovljivih prirodnih izvora (slatke vode, ribe) brže nego što se oni mogu regenerirati? |  |  | | | |
| Povećava li ili smanjuje iskorištavanje neobnovljivih prirodnih izvora (podzemnih voda, minerala, itd.)? |  |  | | | |
| Biološka i krajobrazna raznolikost | Smanjuje li opcija broj vrsta/sorti/rasa (npr. smanjuje li biološku raznolikost) ili povećava spektar vrsta (npr.promicanjem zaštite)? |  |  | | | |
| Utječe li na zaštićene ili ugrožene vrste ili njihova staništa ili ekološki osjetljiva područja? |  |  | | | |
| Dijeli li krajolik na manja područja ili na neki drugi način utječe na migracijske pravce, ekološke koridore ili tampon zone? |  |  | | | |
| Utječe li opcija na panoramsku vrijednost zaštićenog krajobraza? |  |  | | | |
| Korištenje zemljišta | Utječe li opcija na korištenje novih površina prvi put? |  |
| Utječe li na zemljišta označena kao osjetljiva zbog ekoloških razloga? |  |  | | | |
| Dovodi li do promjena u korištenju zemljišta (npr. diobi na ruralno i urbano, ili promjena u vrsti korištenja ili poljoprivredi)? |  |
| Otpad | Utječe li opcija kvalitativno ili kvantitativno na proizvodnju otpada (komunalni otpad, industrijski otpad, opasni otpad, poljoprivredni otpad, otpad iz rudarstva)? |  |  | | | |
| Utječe li opcija na gospodarenje otpadom, npr. sakupljanje, oporabu i odlaganje? |  |
| Buka | Utječe li opcija na broj ljudi koji su izloženi buci ili razinu buke kojoj su izloženi? |  |  | | | |
| Okolišni rizici | Utječe li opcija na vjerojatnost ili prevenciju nastanka požara, eksplozija, kvarova, nesreća ili slučajnih emisija? |  |
| Utječe li na rizik neovlaštenog ili nenamjernog širenja organizama stranih okolišu ili genetski modificiranih organizama? |  |  | | | |
| Povećava li ili smanjuje vjerojatnost prirodnih nepogoda? |  |
| Iskorištavanje energije | Povećava li opcija ili smanjuje potrošnju energije i proizvodnju topline? |  |  | | | |
| Povećava li ili smanjuje potražnju za prijevozom (putnika ili tereta), ili utječe na njegovu modalnu podjelu? |  |
| Industrija | Dovodi li opcija do promjena u prirodnim dobrima potrebnim za proizvodnju? |  |  | | | |
| Dovodi li opcija do toga da proizvodnja troši manje ili više energije? |  |
| Čini li opcija ekološki prihvatljivu robu i usluge jeftinijima ili skupljima uvođenjem promjena u oporezivanju, atestiranju, pravilima o dizajnu, pravilima o nabavi, itd.? |  |  | | | |
| Promiče li opcija ili ograničava ekološki prihvatljivu robu i usluge uvođenjem promjena u pravilima o kapitalnim investicijama, kreditima, uslugama osiguranja, itd.? |  |
| Dovodi li opcija do toga da proizvođači više ili manje zagađuju uslijed promjene u načinu proizvodnje? |  |  | | | |
| Zdravlje i sigurnost biljnog i životinjskog svijeta, sigurnost hrane i stočne hrane | Utječe li opcija na zdravlje životinja i biljaka? |  |
| Utječe li opcija na dobrobit životinja (tj. humano postupanje s životinjama)? |  |  | | | |
| Utječe li opcija na sigurnost hrane i stočne hrane? |  |
| **4. Kvalitativna procjena učinaka** | | | | | | |
| Djelovanje | Vjerojatnost\*  mala (1)/srednja(2)/velika(3) | Poz./Neg./Neizvjestan | Veličina\* | Važnost\* |  | |
| Kakvoća zraka |  |  |  |  |  | |
| Kakvoća voda i mora |  |  |  |  |  | |
| Kakvoća tla |  |  |  |  |  | |
| Klima |  |  |  |  |  | |
| Obnovljivi ili neobnovljivi prirodni resursi |  |  |  |  |  | |
| Biološka i krajobrazna raznolikost |  |  |  |  |  | |
| Korištenje zemljišta |  |  |  |  |  | |
| Otpad |  |  |  |  |  | |
| Buka |  |  |  |  |  | |
| Okolišni rizici |  |  |  |  |  | |
| Iskorištavanje energije |  |  |  |  |  | |
| Industrija |  |  |  |  |  | |
| Zdravlje i sigurnost biljnog i životinjskog svijeta, sigurnost hrane i stočne hrane |  |  |  |  |  | |
| **5. Obrazloženje predlagatelja propisa** | | | | | | |
| POTPIS ODGOVORNE OSOBE I PEČAT: | |  | MJESTO I DATUM | | | |
| **6. Preporuke Ministarstva zašite okoliša, prostornog uređenja i graditeljstva** | | | | | | |
| POTPIS ODGOVORNE OSOBE I PEČAT: | |  | MJESTO I DATUM | | | |
| **7. Odgovor predlagatelja** | | | | | | |
| POTPIS ODGOVORNE OSOBE I PEČAT: | |  | MJESTO I DATUM | | | |
| **8. Očitovanje Ministarstva zašite okoliša, prostornog uređenja i graditeljstva** | | | | | | |
| POTPIS ODGOVORNE OSOBE I PEČAT: | |  | MJESTO I DATUM | | | |
| **9. Vezna osoba predlagatelja propisa** | | | | | | |
|  | ime |  | prezime |  | položaj |  |
|  | telefon |  | fax |  | e-pošta |  |
| **10. Datum slanja i primanja obrasca** | | | | | | |
|  | iskaz i obrazloženje | datum izrade | datum slanja | datum slanja | datum primitka | datum revidiranja |
|  | preporuka | datum izrade | datum slanja | datum slanja | datum primitka | datum revidiranja |
|  | odgovor | datum izrade | datum slanja | datum slanja | datum primitka | datum revidiranja |
|  | očitovanje | datum izrade | datum slanja | datum slanja | datum primitka | datum revidiranja |

|  |  |  |
| --- | --- | --- |
| **Tehničke upute za korištenje Obrasca PEU** | | |
|  | 1. | Obrazac je ažuriran i nalazi se na Internetskoj stranici MZOPUG |
| 2. | Obrazac je potrebno preuzeti i kopirati s www.mzopu.hr |
| 3. | Obrazac je potrebno spremiti u Vama odgovarajuću datoteku na Vašem računalu |
| 4. | Upute za korištenje obrasca nalaze se u drugom listu »Upute« |
|  |  |
|  |  |
|  |  |
|  | |
| **Procedura** | 1. |  |
|  | 2. | Preuzimanje i kopiranje Obrasca PEU s www.mzopu.hr |
|  | 3. | Popunjavanje obrasca |
|  | 4. | Ispis obrasca |
|  | 5. | Slanje obrasca elektronički i poštom MZOPUG-u |
|  | 6. | Revidiranje, preporuke MZOPG-a |
|  | 7. | Slanje obrasca elektronički i poštom predlagatelju |
|  | 8. | Odgovor predlagatelja |
|  | 9. | Slanje obrasca elektronički i poštom MZOPUG-u |
|  | 10. | Očitovanje MZOPUG |
|  | 11. | Slanje obrasca elektronički i poštom predlagatelju i Vladi |

Odluka, NN 57/2007-1835
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)